STEC ยังเด่นในด้านการทำกำไรที่สูงโบรกฯแนะซื้อราคาเป้าหมาย 27.00 บ.
STEC ยังเด่นในด้านของการทำกำไรที่สูงที่สุดในกลุ่มรับเหมาฯ งานรัฐ (CK, ITD, STEC) จากประโยชน์ของการไม่มีภาระดอกเบี้ยจ่ายโบรกฯแนะซื้อาคาเป้าหมาย 27.00 บ.

28 ธ.ค. 2558

บล.โนมูระ พัฒนสิน ระบุในบทวิเคราะห์ (28 ธ.ค.) ว่า บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC มีมุมมอง Slightly positive ต่อข่าวการลงนามสัญญาจ้างฯ โครงการรถไฟทางคู่คลอง 19 – แก่งคอย ของ STEC ที่เป็นไปตามคาด และทำให้การได้งานเพิ่มคิดเป็นราว 23% ของประมาณการงานใหม่ทั้งปี 59 ของเราที่ 40,000 ล้านบาท และส่งให้ประมาณการงานใหม่ของเรามีความเป็นไปได้มากขึ้น
ทั้งนี้เรายังคงคำแนะนำ NEUTRAL ที่ราคาเป้าหมายปี 59F ที่ 27.00 บาท/หุ้น จากที่ปัจจุบันราคาซื้อขายหุ้นของบริษัทมี upside จำกัด ในขณะที่เรายังไม่เห็นสัญญาณที่งานภาครัฐจะออกมามากกว่าที่เราคาดไว้เดิม โดยเราแนะนำให้ผู้ที่มีหุ้น let profit run ได้ จากเรายังคงมุมมองที่งานภาครัฐจะทยอยออกมาต่อเนื่องได้ตามคาด และคงมุมมองพื้นฐานของ STEC ยังเด่นในด้านของการทำกำไรที่สูงที่สุดในกลุ่มรับเหมาฯ งานรัฐ (CK, ITD, STEC) จากประโยชน์ของการไม่มีภาระดอกเบี้ยจ่าย